Popis stanovništva na Kosovu 2011.
Popis stanovništva na Kosovu 2011. godine proveden je od 1. do 15 aprila 2011. na osnovu Zakona o popisu sanovništva (Zakon broj 03/L-237). Popis nije izvršen u općinama na sjeveru Kosova u kojima Srbi čine većinu (dijelovi Kosovske Mitrovice, Zubin Potok, Zvečan i Leposavić). Po zvaničnim rezultatima koji su objavljeni krajem septembra 2012. godine na Kosovu živi 1.739.825 stanovnika. Od toga je 875.900 muškaraca i 863.925 osoba ženskog spola. (Odnos m/ž je 1000:986) Ovo je prvi zvanični popis stanovništva na Kosovu od 1991. godine, kada je održan zadnji popis stanovništva u SFRJ.